Diari Oficial de la Generalitat Valenciana


Sumari del DOGV 4654, del 19-12-2003 (2003/13227)

RESOLUCIÓ de 16 de desembre de 2003, de la Direcció General de Personal Docent de la Conselleria de Cultura, Educació i Esport, per la qual se cita les persones interessades en el procediment administratiu de referència a comparéixer en la via jurisdiccional.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4654

Data del DOGV
:   19-12-2003

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2003/13964


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ de 16 de desembre de 2003, de la Direcció General de Personal Docent de la Conselleria de Cultura, Educació i Esport, per la qual se cita les persones interessades en el procediment administratiu de referència a comparéixer en la via jurisdiccional. [2003/X13510]
  
El Tribunal Superior de Justícia de la Comunitat Valenciana, ha reclamat a esta unitat administrativa l'expedient sobre el procediment que es descriu:
  
Recurrents: Sindicat de Treballadors de l'Ensenyament del País Valencià - Intersindical Valenciana (STEPV - IV).
  
Interessats: els participants en els procediments selectius d'ingrés i accés a cossos docents convocats per les Ordes de 23 d'abril de 2003, de la Conselleria de Cultura i Educació.
  
Descripció: recurs contenciós administratiu interposat contra l'Orde de 23 d'abril de 2003, de la Conselleria de Cultura i Educació, per la qual es convoca concurs oposició per a l'ingrés en el Cos de Mestres i per a l'adquisició de noves especialitats i contra l'Orde de 23 d'abril de 2003, de la Conselleria de Cultura i Educació, per la qual es convoquen procediments selectius d'ingrés i accés als cossos de professors d'Ensenyament Secundari, professors d'Escola Oficial d'Idiomes, professors de Música i Arts Escèniques i professors tècnics de Formació Professional i procediment de a l'adquisició de noves especialitats (DOGV núm. 4.491, de 2 de maig); sobre no exempció de la prova de coneixements de valencià.
  
Referència del tribunal: recurs contenciós administratiu número 2/1208/2003.
  
D'acord amb el que preveuen l'article 49 de la Llei Reguladora de la Jurisdicció Contenciosa Administrativa, s'acorda trametre al tribunal l'expedient administratiu de referència i citar les persones interessades en el procediment descrit, per tal que puguen comparéixer en la via jurisdiccional en el termini de nou dies, si ho estimen convenient, mitjançant un escrit en la forma deguda, dirigit a la Sala Contenciosa Administrativa, Secció Segona, del Tribunal Superior de Justicia de la Comunitat Valenciana. Es fa constar, això no obstant, que la Generalitat Valenciana representada pels lletrats del Gabinet Jurídic de Presidència compareix en este recurs en defensa del manteniment de l'acte recorregut.
  
València, 16 de desembre de 2003.- El director general de Personal Docent: José Antonio Rovira Jover.